JY LEES NOU Hulle werk beter in pare: Bekende susters maak mode-spore!
Sondag, 4 Augustus 2013, was internasionale Suster-dag. Ter viering van dié dag gaan ons jou op hoogte bring van die susters wat hul liefde vir mode 'n familie-affêre maak!
Susters wat saam klere maak ...
FOTO LINKS: Die susters deel 'n liefde vir mooi klere. FOTO REGS: Hul mode-liefde het al vroeg reeds begin!
Penélope Cruz en Monica Cruz se gene is beslis iets om op jaloers te wees! Die susters, bekend vir hul smeulende voorkoms, het besluit om nie meer net modelle te wees nie, maar oor ontwerpers van hul eie onderklerereeks. Monica het tydens 'n fotosessie vir die luukse onderklerereeks Agent Provocateur genoem dat sy graag haar eie onderklere-reeks sal wil ontwerp. En hulle het gespring vir die geleentheid!
L'Argent is die reeks wat Monica en Penélope saam ontwerp het vir Agent Provocateur. Die reeks is aan die begin van Augustus bekend gestel en het sommer dadelik begin verkoop. Penélope het die regie van die eerste advertensie vir dié reeks behartig. 'n Swanger Monica, en Penélope se akteursman, Javier Bardem, verskyn ook in dié riskante advertensie tussen baie onderklere-modelle. Ons het jou gewaarsku - maar as jy dit wil waag, kyk die video hier!